CELEX: 31982L0880
Language: el
Date: 1982-12-21 00:00:00
Title: Οδηγία 82/880/EOK του Συμβουλίου της 21ης Δεκεμβρίου 1982 για των τροποποίηση της οδηγίας 81/363/EOK περί των ενισχύσεων στις ναυπηγικές εργασίες

Avis juridique important

|

31982L0880

Οδηγία 82/880/EOK του Συμβουλίου της 21ης Δεκεμβρίου 1982 για των τροποποίηση της οδηγίας 81/363/EOK περί των ενισχύσεων στις ναυπηγικές εργασίες  

Επίσημη Εφημερίδα αριθ. L 371 της 30/12/1982 σ. 0046 - 0046 Ισπανική ειδική έκδοση: Κεφάλαιο 08 τόμος 2 σ. 0107  Πορτογαλική ειδική έκδοση : Κεφάλαιο 08 τόμος 2 σ. 0107 

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 21ης Δεκεμβρίου 1982  για την τροποποίηση της οδηγίας 81/363/ΕΟΚ περί των ενισχύσεων στις ναυπηγικές εργασίες  (82/880/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 92 παράγραφος 3 υπό δ και το άρθρο 113,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επιτρο- πής (2),  Εκτιμώντας:  ότι η κατάσταση των ναυπηγικών εργασιών τόσο σε παγκόσμιο όσο και σε κοινοτικό επίπεδο επιδεινώθηκε κατά την περίοδο εφαρμογής της οδηγίας 81/363/ΕΟΚ (3) η πολύ σοβαρή κατάσταση ενετάθη από την αύξηση της παραγωγής σε ορισμένες τρίτες χώρες·  ότι η εν λόγω οδηγία παύει να ισχύει στις 31 Δεκεμβρίου 1982·  ότι η οδηγία 81/363/ΕΟΚ επιτρέπει την εφαρμογή μέτρων αναδιάρθρωσης, προσαρμογής και παγιοποίησης τα οποία αποβλέπουν να καταστήσουν την ευρωπαϊκή βιομηχανία ανταγωνιστικότερη καταργώντας βαθμιαία τις ενισχύσεις και συμβάλλοντας, συγχρόνως, στη διατήρηση ορισμένου αριθμού απασχολήσεων·  ότι με την συγκυρία της παρατεινόμενης οικονομικής κρίσης, τα Κράτη μέλη δεν προβλέπουν μεσοπρόθεσμα πραγματική ανάκαμψη της λειτουργίας των ναυτικών βιομηχανιών ούτε σε παγκόσμιο ούτε σε κοινοτικό επίπεδο· ότι για το λόγο αυτό πρέπει να συνεχισθούν τα μέτρα που αποσκοπούν στην ανάπτυξη της ανταγωνιστικότητας των ναυπηγικών εργασιών στην Κοινότητα κατά μόνιμο τρόπο, με την προσαρμογή τους στις συνθήκες που επικρατούν στην αγορά·  ότι, κατόπιν τούτου, λόγω των σοβαρών συνεπειών, σε κοινωνικό και περιφερειακό επίπεδο, της παράτασης της κρίσης καί, λαμβάνοντας υπόψη τις προσπάθειες και θυσίες που απαιτούν στο επίπεδο αυτό τα μέτρα αναδιάρθρωσης του τομέα, δεν φαίνεται καθόλου δυνατή αμέσως η ολική κατάργηση των άμεσων ή έμμεσων ενισχύσεων πο1χορηγούν τα Κράτη μέλη στις ναυπηγικές εργασίες·  ότι, συνεπώς, η πλαισίωση των ενισχύσεων αυτών που θέσπισε η οδηγία 81/363/ΕΟΚ πρέπει να παραταθεί για δύο χρόνια,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στο άρθρο 11 της οδηγίας 81/363/ΕΟΚ, η ημερομηνία «31 Δεκεμβρίου 1982» αντικαθίσταται από την ημερομηνία «31 Δεκεμβρίου 1984».  Άρθρο 2  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 21 Δεκεμβρίου 1982.  Για το Συμβούλιο  Ο Πρόεδρος  O. MOELLER  (1) Γνώμη που διατυπώθηκε στις 17 Δεκεμβρίου 1982 (δεν έχει δημοσιευθεί ακόμα στην Επίσημη Εφημερίδα).  (2) Γνώμη που διατυπώθηκε στις 15 Δεκεμβρίου 1982 (δεν έχει δημοσιευθεί ακόμα στην Επίσημη Εφημερίδα).  (3) ΕΕ αριθ. L 137 της 23. 5. 1981, σ. 39.